Diari Oficial de la Generalitat Valenciana


Sumari del DOGV 8361, del 14-08-2018 (2018/7620)

Informació pública de la suspensió de llicències amb motiu de la modificació del Pla general d'ordenació urbana. Expedient 1800/2018.
-------------------------------------------------------------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7620


Data del document
:   27-07-2018

Organisme emissor
:   Ajuntament d'Ayora

Tipus de document
:   Anunci

Descriptors 

:   * Ayora
    * administració local
    * pla d'urbanisme

Informació pública de la suspensió de llicències amb motiu de la modificació del Pla general d'ordenació urbana. Expedient 1800/2018. [2018/7620]  
El Ple de l'Ajuntament d'Ayora, en sessió extraordinària i urgent de 26 de juliol de 2018, ha adoptat l'acord següent:  
«El Ple de l'Ajuntament d'Ayora, en la sessió celebrada el 31 de maig de 2018 va adoptar, entre altres, l'acord següent:  
1. Suspendre llicències d'obres per a instal·lacions de grans explotacions ramaderes mentres es tramita la corresponent modificació del Pla general d'ordenació urbana per a una millor ordenació d'usos del sòl i publicar aquest acord als efectes oportuns.  
El tenor literal de l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, aconsella i fa necessari complementar l'acord anterior a fi de delimitar, amb suficient precisió, l'àrea objecte de la suspensió, les raons d'aquesta, el seu objecte, així com la duració.  
  
A aquest fi i comptant amb els mateixos antecedents de l'acord anterior:  
«Es un fet que, en els últims temps, en els països del nord i centre Europa s'estan produint tancaments continus dels grans centres de producció de ramats porcins. També resulta que a partir d'aquesta i altres situacions, els propietaris de les companyies de producció de porcí estan desplaçant les seues activitats al sud d'Europa i en particular a Espanya i, dins d'aquesta, al seu interior, com és el terme municipal d'Ayora, en l'interior de la Comunitat Valenciana.  
La construcció de granges familiars o xicotetes empreses ramaderes, en la proporció i emplaçament adequats, podrà ser beneficiosa per al seu entorn social i natural, contribuint a l'adobament de les terres de cultiu per mitjà de la utilització dels purins i residus orgànics per a la recuperació i enriquiment del sòl. Però les denominades macrogranges estan convertint les zones rurals i les seues terres de labor en un abocador de milers i milers de litres o quilograms de residus, arruïnant amb això el nostre medi ambient, posant en risc la salut de la seua població, les seues cada vegada més difícils possibilitats de desenvolupament econòmic i també públic i privat dels seus habitants.  
Aquest tipus d'explotacions ramaderes generen una gran quantitat de residus contaminants, males olors, grans colònies de mosquits, mosques, gasos nocius, contaminació de sòls i aigües. Per la qual cosa la ubicació d'aquest tipus d'instal·lacions provoca gran preocupació i rebuig social. Estem segurs que si aquesta activitat ramadera fora bona per a les persones i el medi ambient, les empreses i fons d'inversió que les promouen no s'haurien fixat en la nostra població, sinó que les haurien col·locat en els seus llocs d'origen, o al costat de les de les fàbriques de transformació dels seus productes, o el més prop possible de la residència dels amos i beneficiaris d'aquests activitats ramaderes.  
  
És responsabilitat del nostre Ajuntament i dels qui componen la corporació municipal, vetlar pel benestar de la població d'Ayora, impulsant un model de desenvolupament que no pose en risc la seua salut, ni el medi ambient, conservant el paisatge, la fauna, la flora i els seus sòls i, molt especialment, preservant la quantitat i la qualitat de les nostres aigües superficials i subterrànies, de les quals s'abasteix la nostra població i altres poblacions veïnes com Zarra.  
Per tot l'anterior, és necessari que l'Ajuntament d'Ayora, en l'exercici de les seues competències, adopte les mesures per a conservar el que ens van deixar els nostres avantpassats i complim amb la nostra obligació de deixar a altres generacions un poble en què puguen viure disfrutant de totes les riqueses de la naturalesa i el treball creador que les persones han fet posible.»  
  
Es proposa al Ple l'adopció de l'acord següent:  
Primer. Ratificar l'Acord plenari de 31 de maig de suspensió de llicències, manifestant, a aquest fi, que la suspensió de llicències es realitza de conformitat amb el que estableix l'article 64 de la Llei 5/2014, de 25 de juliol, LOTUP, que preveu la possibilitat que els ajuntaments acorden la suspensió de la tramitació i de l'atorgament de llicències de parcel·lació de terrenys, edificació i demolició per a àmbits determinats, a fi de facilitar l'estudi o reforma de l'ordenació urbanística. Suspensió que es realitza amb les condicions que es concreten a continuació:  
  
- Delimitació de l'àrea objecte de suspensió: comprén la totalitat del sòl no urbanitzable del municipi.  
- Raons de la suspensió: la realització dels estudis necessaris i la confecció dels documents i instruments legalment exigibles per a la redacció del pertinent instrument de planejament que permeta la regulació específica d'aquests usos i construccions.  
- Objecte de la suspensió: la tramitació i l'atorgament de llicències de parcel·lació de terrenys, edificació i demolició per a l'àmbit anteriorment indicat de llicències per a la posada en marxa d'instal·lacions destinades a la cria d'aus de corral o de bestiar porcí en sòl no urbanitzable.  
  
- Duració de la suspensió: un any a comptar de la publicació de l'acord. Termini que es prorrogarà un any més si es produeix, dins del primer any, la convocatòria o sotmetiment a informació pública de la modificació de planejament o proposta de pla.  
Segon. Ordenar la publicació de l'acord en el Diari Oficial de la Generalitat Valenciana i en la pàgina web municipal, tenint en compte que el còmput de termini de temps de suspensió s'inicia l'endemà de la publicació de l'acord en el Diari Oficial de la Generalitat Valenciana.  
  
Tercer. Contra la resolució anterior podrà interposar els recursos següents:  
a) Amb caràcter potestatiu recurs de reposició davant de l'Alcaldia en el termini d'un mes a comptar des de l'endemà de la recepció de la notificació. Si transcorre un mes des de l'endemà de la interposició del recurs de reposició sense que aquest haja sigut resolt i notificat, es podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València en el termini de sis mesos.  
b) Recurs contenciós administratiu davant del Jutjat Contenciós Administratiu de València dins del termini de dos mesos, comptats des de l'endemà de la recepció de la notificació. Podrà interposar qualsevol altre que crega convenient al seu dret.»  
Cosa que es publica perquè se'n prenga coneixement i als efectes oportuns.  
  
Ayora, 27 de juliol de 2018.- L'alcalde: José Vicente Anaya Roig.